**Ansøgning til GIC's Forretningsudvalg, brugerrådets rådighedsbeløb**

Ansøgning sendes per mail til [kulturogfritid@greve.dk](mailto:kulturogfritid@greve.dk) og består af svar på nedenstående punkter under overskriften Ansøgning. Teksten kan sættes ind i mailen eller vedhæftes som wordfil.

Ansøgningen skal indsendes af et bestyrelsesmedlem, således at bestyrelsen er orienteret og indforstået med ansøgningen og de vedlagte tilbud. Hvis der indsendes på vegne af flere foreninger angives et bestyrelsesmedlem fra hver forening.

På side 2 i dette dokument er kriterier for prioriteringer og anvendelse af brugerrådets rådighedsbeløb angivet.

Hvis der ansøges for mere end 50.000 kr. ex. moms skal der indhentes og vedhæftes 2 tilbud. Ved beløb under 50.000 kr. ex. moms er det tilstrækkeligt at vedhæfte ét tilbud.

GIC's administration indhenter et kontroltilbud. Alle tilbud indgår i behandlingen af sagen.

**Ansøgning**

Forening(er): Skriv navnet på den eller de foreninger, der står bag denne ansøgning

E-mail: E-mail adresse på primær kontaktperson. Skriv gerne flere e-mails, hvis der er flere foreninger om ansøgningen, eller evt. flere implicerede fra samme forening

Telefonnummer: Telefonnummer på primær kontaktperson

Tilbudsansvarlig: Navn, telefonnummer samt e-mail adresse på den fra foreningen, der har indhentet tilbuddet

Titel på opgaven: Beskrivende titel

Beskrivelse af opgaven: Kort beskrivelse af opgaven, der ansøges om løst via GIC's budget

Andre ansøgninger: Er der søgt eller bevilget penge til opgaven/projektet andre steder?

Hvis ja: Hvor og hvor meget er der ansøgt/bevilget? Skriv kort hvilke andre puljer eller fonde, der er søgt og evt. bevilget. Hvis der ikke er ansøgt andre steder, skriv blot ”Nej”

Medfinansiering: Hvor meget vil foreningen medfinansiere dette projekt? Angives i kr.

Vedhæft tilbud: Hvis der ansøges for over 50.000 kr. ex moms skal der vedhæftes to forskellige tilbud. Ved beløb under 50.000 kr. ex. moms er det tilstrækkeligt at vedhæfte ét tilbud. Skriv gerne hvis der er noter eller kommentarer til tilbuddene

Ansøger modtager en bekræftelsesmail, når vi har modtaget og læst tilbuddet.

**RETNINGSLINJER FOR ANVENDELSE AF BRUGERRÅDETS RÅDIGHEDSBELØB I GREVE IDRÆTSCENTER**

Når forretningsudvalget har udarbejdet budget for det kommende år, og der er afsat penge til de faste udgifter, bliver restbeløbet budgetteret som Brugerrådet i GICs rådighedsbeløb. Dette beløb administreres ifølge nedenstående retningslinjer:

1. De foreninger der er tildelt lokaler i GIC, kan gennem deres respektive bestyrelser, indsende deres ønsker om anskaffelser, vedligehold m.m. Ønskerne indsendes per mail, og krav til ansøgning findes på [GICs hjemmeside](https://greve-ic.dk/idraetscenter/brugerraad#referater-74). Ud fra de indsendte ønsker udarbejder GICs forretningsudvalg en prioriteret ønskeliste. Forretningsudvalget kan også selv vedtage at tilføje ønsker på listen. Herefter forelægges ønskelisten brugerrådet på mødet i andet kvartal.
2. Hvis GICs budget bidrager økonomisk, er det GIC, der indkøber og ejer det indkøbte, uanset om der ydes støtte fra foreninger, puljer eller andre bidragsydere. Hvis en forening bidrager med selvfinansiering sender GICs administration en faktura til den pågældende forening.
3. Brugerrådet og forretningsudvalget disponerer indkøb og ydelser ud fra følgende prioriteringer.
4. Materiel og tiltag der er en nødvendighed for, at foreningerne kan afvikle deres daglige idrætsaktiviteter har første prioritet.
5. Materiel og tiltag der er en nødvendighed for, at foreningerne kan afvikle stævner og turneringer har anden prioritet.
6. Materiel og tiltag der ikke har direkte betydning for daglig idrætsudøvelse eller stævner har tredje prioritet.

Herudover prioriteres der ud fra følgende kriterier:

1. Ønsker der kommer flest brugere og borgere til gode.
2. Ønsker hvor en forening medfinansierer med mindst 25%.
3. Ønsker hvor der er givet helt eller delvis afslag fra idrætspuljerne.
4. Det tilstræbes, at så mange som muligt får en del af deres ønsker opfyldt.
5. Overordnet skal det præciseres, at brugerrådets rådighedsbeløb skal anvendes til vedligehold og indkøb af Greve kommunes materiel samt andre nødvendige tiltag i GIC.

Der kan ikke ydes tilskud til materiel eller andet der bør ligge under den enkelte forenings drift eller den enkelte udøvers personlige idrætsudstyr.

Den eneste undtagelse fra dette er, hvis en forening ansøger om tilskud til materiel, der kommer flere foreninger til gode. I dette tilfælde kan der ydes tilskud for det slid andre foreningers brug medfører.

1. Når der ydes tilskud til erstatningsmateriel, der kræver depotplads, skal det gamle materiel fjernes fra Greve Idrætscenter. Ved indkøb af alle former for materiel, der kræver depotplads, skal den enkelte forening inden indkøb indhente skriftlig tilladelse fra den tekniske service leder. Hvis dette ikke sker, kan den tekniske service leder kræve materiellet fjernet.